text: Hákun West av Teigum er kosin besti høgri vongur í 10. umfari í bestu donsku deildini. Hettar er fyrstu ferð hann er kosin besti leikarin á sínum plássi í ár.
text: #000000
text: Sjey mál í týdningarmiklum sigri
text: #000001
text: Orsøkin til at Hákun vinnur plássið hesa vikuna hongur saman við dystinum ímóti Ribe Esbjerg. Hákun skoraði ikki færri enn sjey mál, og spældi ein stóran leiklut tá Skanderborg-Århus vunnu 31-28 á útivølli.
text: #000002
text: Í donsku bestu deildini verða tað roknaði "MEP" stig eftir hvønn dyst. MEP merkir "Most Effective Player". Eftir hvørt umfarð verður besta liðið kosið. Tað eru leikararnir við hægst MEP stigum á sínum plássið sum enda á liðnum.
text: #000003
text: Hákun fekk 4,26 MEP stig hettar umfarið.
text: #000004
text: Í næstu viku skal Hákun til Føroyar til landsliðsvenjingar í eina viku. Venjararnir Peter Bredstorf Larsen og Lars Møller hava úttikið ein stóran hóp, sum skulu venja saman og spæla innanhýsis dyst komandi leygardag í Klaksvík.
text: #000005
text: Skanderborg liggur í løtuni nummar trý í bestu deildini í Danmark. Teir hava 14 stig eftir nýggju dystir. Teir hava millum annað vunnið á TTH Holsterbro, Skjern og Sønderjyske.
text: #000006
text: Áðrenn kappingarárið byrjaði legði Skanderborg saman við Århus Håndbold, sum fóru á heysin beint áðrenn endaspælið í fjør. Tað hevur elvt til stórt kjak bæði í Århus og Skanderborg. Hóast tað hevur felagsliðið funnið eitt gott stev í fyrstu dystunum í ár.
text: #000007
text: Næsti dystur hjá Skanderborg-Århus verður toppdystur í móti GOG. Hann verður spældur í Skanderborg 11. november, tá altjóða vikan er liðug.
text: #000008